Държавен вестник, бр. 55, 2022 г., стр. 13

БРОЙ  55	
Д Ъ Р Ж А В Е Н  В Е С Т Н И К 	
СТР.  13  
4. прилагат балансирани и оптимизирани 
практики чрез поне двуфазово хранене с 
отделни рецепти за всяка категория птици, 
допринасящи за ефективното управление на 
хранителните вещества.
(3) Допустими за подпомагане са земедел­
ските стопани от лозаро-винарския сектор, 
които са физически лица, еднолични търговци 
и юридически лица, регистрирани за 2022 г. 
с винено грозде по реда на Наредба № 3 от 
1999 г., които отговарят на следните условия:
1. са регистрирани в лозарския регистър 
по реда на чл. 27, ал. 2 от Закона за виното 
и спиртните напитки;
2. за 2021 г. са подали в Изпълнителната 
агенция по лозата и виното декларация за 
реколта от грозде съгласно Закона за виното и 
спиртните напитки за добив, различен от нула;
3. площите им с винени лозя, изразени в 
хектари, са били допустими за подпомагане 
за кампания 2021 г. по схемата за плащане за 
селскостопански практики, благоприятни за 
климата и околната среда (зелени директни 
плащания). 
(4) Допустими за подпомагане са земедел­
ски стопани – физически лица, еднолични 
търговци и юридически лица, регистрирани 
за 2022 г. с оранжерийни култури (зеленчуци) 
по реда на Наредба № 3 от 1999 г., които от­
глеждат зеленчуци в оранжерии и отговарят 
на следните условия:
1. площите им с оранжерийна култура, 
изразени в хектари, са били допустими за 
подпомагане за кампания 2021 г. по схема 
за обвързано подпомагане за оранжерийни 
зеленчуци след проверката за реализация;
2. площите им с оранжерийна култура, 
изразени в хектари, са били допустими за 
подпомагане за кампания 2021 г. по схемата 
за плащане за селскостопански практики, 
благоприятни за климата и околната среда 
(зелени директни плащания);
3. оранжерията разполага с инсталация за 
отопление.
(5) Изискването по ал. 4, т. 3 се отнася за 
земеделските стопани с оранжерийно произ­
водство на зеленчуци в отопляеми оранжерии.
Чл. 6. Земеделските стопани от сектор 
„Свиневъдство“ и сектор „Птицевъдство“, 
които са допустими за подпомагане по реда 
на настоящата наредба, получават извън­
редна финансова помощ за броя животни, 
преизчислени на ЖЕ, за които е получено 
подпомагане по схемата за държавна помощ 
„Помощ за реализиране на доброволно поети 
ангажименти за хуманно отношение към 
свине“ и схемата „Помощ за реализиране на 
доброволно поети ангажименти за хуманно 
отношение към птиците“ за 2021 г.
Чл. 7. Земеделските стопани от лозаро-
винарския сектор и с оранжерийно произ­
водство на зеленчуци, които са допустими за 
подпомагане по реда на настоящата наредба, 
получават извънредна финансова помощ за 
броя хектари с винено грозде/оранжерийни 
култури (зеленчуци), които са били установе­
ни като допустими по схемата за плащане за 
селскостопански практики, благоприятни за 
климата и околната среда (зелени директни 
плащания) за 2021 г.
Чл. 8. (1) Не са допустими за подпомагане 
кандидати, които:
1. са осъдени с влязла в сила присъда за 
престъпление по чл. 108а, 159а – 159г, 172, 
192а, 194 – 217, 219 – 252, 253 – 260, 301 – 307, 
321, 321а и 352 – 353е от Наказателния кодекс;
2. са осъдени с влязла в сила присъда за 
престъпление, аналогично на тези по т. 1, в 
друга държава членка или трета страна (за 
чужди граждани);
3. имат изискуеми и ликвидни задължения 
към Държавен фонд „Земеделие“ (ДФЗ), освен 
ако е допуснато разсрочване, отсрочване или 
обезпечение на задълженията;
4. са в производство за обявяване в несъс­
тоятелност и не са обявени в несъстоятелност;
5. са в производство по ликвидация;
6. имат изискуеми публични задължения по 
чл. 162, ал. 2, т. 1 от Данъчно-осигурителния 
процесуален кодекс, освен ако е допуснато 
разсрочване, отсрочване или обезпечение на 
задълженията.
(2) Отсъствието на обстоятелства по ал. 1 
се декларира от кандидата в заявлението по 
чл. 9, ал. 2.
Г л а в а  т р е т а
УСЛОВИЯ И РЕД ЗА ПОДАВАНЕ НА ЗА­
ЯВЛЕНИЕ ЗА ПРЕДОСТАВЯНЕ НА ИЗ­
ВЪНРЕДНА ФИНАНСОВА ПОМОЩ
Чл. 9. (1) Приемът на заявления по на­
стоящата наредба се стартира със заповед на 
изпълнителния директор на ДФЗ, с която се 
определя период за кандидатстване.
(2) В сроковете, определени със заповедта 
по ал. 1, земеделските стопани по чл. 5 подават 
заявление по образец, утвърден от изпълнител­
ния директор на ДФЗ, в областните дирекции 
на ДФЗ, отдел „Прилагане на схемите и мер­
ките за подпомагане“, по постоянен адрес на 
физическото лице или по адрес на управление 
на едноличния търговец или юридическото 
лице. Заявлението се регистрира в интегрирана 
система за администриране и контрол. Към 
заявлението се прилагат следните документи:
1. документ с легализиран превод на бъл­
гарски език, доказващ съответствие с изиск­
ването на чл. 8, ал. 1, т. 2;
2. документ, доказващ съответствие с чл. 5, 
ал. 1, т. 4 и чл. 5, ал. 2, т. 4, когато заявител е 
земеделски стопанин от сектор „Свиневъдство“ 
и сектор „Птицевъдство“, който не отговаря 
на изискванията на чл. 5, ал. 1, т. 3 и чл. 5, 
ал. 2, т. 3:
а) рецепти или хранителни норми за съот­
ветните фази на хранене, утвърдени от упра­
вителя на животновъдния обект, в случай на 
заявител земеделски стопанин, чийто живот­
новъден обект произвежда/миксира фураж в 
собствени обекти и складови/лимитни карти 
за изписване на фуражите в съответствие с 
рецептите, или